stanford-oval/wikipedia huggingface dataset:
P/Poly
משפט אדלמן > הוכחה

תהא  L\in BPP. נוכיח ש  L\in P/poly. תהא  M מכונת טיורינג שמסווגת נכונה קלטים ב L בהסתברות  2/3 ורצה בזמן פולינומי באורך הקלט לכל היותר. מאחר שזמן הריצה הוא פולינומי לכל היותר, בוודאי שמספר הטלות המטבע של האלגוריתם הוא פולינומי לכל היותר. ידוע שעל ידי הרצת  Mמספר פולינומי לכל היותר של פעמים והכרעה לפי רוב (למשל, אם ביותר מחצי מהרצות המכונה קיבלנו שהמילה כן בשפה, נחזיר כן), ניתן לחסום את הסתברות השגיאה ב 2^{-p(|x|)} לכל פולינום  p (בעזרת חסם צ'רנוף). בפרט אם נבחר  p(n)=2n, אז קיימת מכונת טיורינג  M^{*} כך ש:
\Pr[M^{*}\ is\ wrong\ on\ input\ x]\leq 2^{-2|x|}
נסתכל על מחרוזת הטלות המטבע של  M^{*}. נקבע מספר טבעי  n, ונסתכל מעכשיו רק על קלטים באורך  n. נקרא למחרוזת הטלות "טובה" אם לכל קלט (באורך  n) המכונה צודקת, ו"רעה" אחרת. נניח שקיימת מחרוזת טובה, ואז היא תהיה מחרוזת העצה של המכונה שנבנה עבור  L. המכונה תריץ את  M^{*} באופן דטרמינסטי: בכל פעם שהמכונה תצטרך להטיל מטבע היא תקרא במקום זה את התו הבא במחרוזת הטובה שלנו ותשתמש בו. בוודאי שזו מכונה הרצה בזמן פולינומי לכל היותר ובעקבות ההערה לעיל על כך שמספר ההטלות הוא פולינומי לכל היותר, אורך העצה הוא פולינומי לכל היותר.
אם כך, נשאר רק להוכיח שקיימת מחרוזת טובה. נעשה זאת בעזרת טיעון הסתברותי. ההסתברות שמחרוזת אקראית תהיה רעה היא:
\Pr[w\ is\ bad]=\Pr[\exists x\in \{0,1\}^{n}:\ M^{*}\ is\ wrong\ with\ coin\ tosses\ by\ w]\leq \sum _{x\in \{0,1\}^{n}}\Pr[M^{*}(x)\ is\ wrong\ with\ coin\ tosses\ by\ w]\leq \sum _{x\in \{0,1\}^{n}}2^{-2n}=2^{n}2^{-2n}=2^{-n}
עבור  n\geq 1, ההסתברות הנ"ל קטנה ממש מ-1, ועל כן לא ייתכן שכל המחרוזות הן מחרוזות רעות, וקיימת מחרוזת טובה.
משפט מהני

משפט מהני קובע כי אם קיימת שפה דלילה שהיא NP שלמה, אז P=NP.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. כן.
קריפטוגרפיה

למחלקה P/Poly שימושים רבים בקריפטוגרפיה. בקריפטוגרפיה הקלאסית מודל נחשב בטוח אם הוא בטוח נגד יריב PPT. אך על מנת להשיג בטיחות סמנטית חזקה יותר, ניתן להגדיר את היריב שלנו בתור יריב לא אוניפורמי. בחיים האמיתיים יריב לא אוניפורמי הוא יריב אשר יכול לבצע חישובים כבדים מאוד עד לאורך מסוים.
אחד השימושים לדוגמה הוא יצירת רדוקציה לא אוניפורמית. כאשר רוצים להוכיח טענה על ידי שימוש במשתנה היברידי, בעזרת הרדוקציה הלא אוניפורמית ניתן לדעת בין איזה איברים קיים הבדל על ידי שליחת האינדקס הקריטי כמחרוזת עצה.
לקריאה נוספת

Arora, Sanjeev; Barak, Boaz (2009), Computational complexity. A modern approach, Cambridge University Press, ISBN 978-0-521-42426-4
1776

שנת 1776 היא השנה ה-76 במאה ה-18. זוהי שנה מעוברת, שאורכה 366 ימים. 1 בינואר 1776 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
4 ביולי 1776: ארצות הברית מכריזה באופן רשמי על עצמאותה מהאימפריה הבריטית.
אירועים

1 בינואר – ג'ורג' וושינגטון חשף את דגל האיחוד הגדול, הדגל הלאומי הראשון של ארצות הברית
5 בינואר – ניו המפשייר מאשרת את חוקתה
10 בינואר – תומאס פיין מפרסם את "שכל ישר"
25 בפברואר – בית האופרה לה סקאלה במילאנו נשרף
2 במרץ – האמריקנים מתחילים להפגיז את חיילי בריטניה בבוסטון
17 במרץ – הצבא הבריטי מתפנה מבוסטון
28 במרץ – יסוד המיסיון של סן פרנסיסקו מאסיזי שהתפתח לעיר סן פרנסיסקו
1 במאי – אדם וייסהאופט הישועי מקים את האילומינטי הבווארי
4 במאי – המושבה הבריטית רוד איילנד מכריזה עצמאות, הראשונה במושבות אמריקה לעשות כך
4 ביולי – הכרזת העצמאות של ארצות הברית
9 בספטמבר – הקונגרס היבשתי באמריקה קובע באופן רשמי כי שם המדינה החדשה יהיה ארצות הברית
21 בספטמבר – 5 ימים לאחר כיבוש ניו יורק על ידי הבריטים, רבע מהעיר עולה באש
16 בנובמבר – ארצות הברית מקבלת לראשונה הכרה דיפלומטית על ידי האי סנט אוסטטיוס הנמצא תחת שלטון הולנד
5 בדצמבר – ייסוד האחווה הראשונה – פי בטא קפא (ΦΒΚ) בקולג' ויליאן ומרי, בויליאמסבורג, וירג'יניה
נולדו

24 בינואר – ארנסט תאודור אמדאוס הופמן, סופר, משפטן, מלחין, מבקר מוזיקה, צייר וקריקטוריסט גרמני (נפטר ב-1822)
1 באפריל – סופי ז'רמן, מתמטיקאית צרפתייה (נפטרה ב-1831)
27 באפריל – היאסנט ז'אדן, מלחין ופסנתרן צרפתי (נפטר ב-1800)
11 ביוני – ג'ון קונסטבל, צייר בריטי (נפטר ב-1837)
4 ביולי – אית'ן אלן בראון, מושל אוהיו השביעי (נפטר ב-1852)
9 באוגוסט – אמדאו אבוגדרו, כימאי איטלקי (נפטר ב-1856)
30 באוקטובר – ג'ורג' ביב, מזכיר האוצר של ארצות הברית וסנאטור מטעם קנטקי (נפטר ב-1859)
נפטרו

24 במרץ – ג'ון הריסון, שען אנגלי (נולד ב-1693)
19 באפריל – יעקב עמדין, מגדולי הרבנים במאה השמונה עשרה (נולד ב-1698)
25 באוגוסט – דייוויד יום, פילוסוף והיסטוריון סקוטי (נולד ב-1711)
22 בספטמבר – נייתן הייל, חייל בצבא הקונטיננטלי שהוצא להורג על ידי הבריטים עקב היותו מרגל (נולד ב-1755)
ראו גם

ילידי 1776‎
נפטרים ב-1776‎
Between the Buttons

Between The Buttons הוא אלבום של להקת הרולינג סטונז, החמישי בבריטניה והשמיני בארצות הברית. אלבום זה הוא האחרון של הלהקה שיצא בנפרד בבריטניה ובארצות הברית (Flowers יצא רק בארצות הברית).
בשתי המהדורות יש 12 שירים. סדר השירים שונה וגם שני שירים אינם זהים. שני השירים שנמצאים במהדורה הבריטית ולא באמריקאית נמצאים באלבום Flowers. שני השירים שאין במהדורה הבריטית נחשבים לשני השירים המוצלחים ביותר באלבום: Ruby Tuesday, שהמגזין רולינג סטון דירג במקום ה-303 ברשימת 500 השירים הטובים ביותר, וגם Let's Spend The Night Together, שעל שמו נקרא סרט הופעה של הלהקה מאוחר יותר. שני השירים הופיעו באוסף Hot Rocks 64-71 וגם באוסף Through the Past, Darkly (Big Hits Vol. 2).
האלבום יצא בתקופת השיא לפני תחילת הרוק הפסיכדלי, לצד Revolver של הביטלס, Pet Sounds של הביץ' בויז ו־Blonde On Blonde של בוב דילן, אלבומים ואמנים אלה נחשבים לבסיס של הרוק הפסיכדלי. האלבום דורג בשנת 2012 במקום ה-357 ברשימת 500 האלבומים הטובים ביותר על ידי מגזין המוזיקה הרולינג סטון.
רשימת שירים > הגרסה הבריטית

כל השירים נכתבו על ידי מיק ג'אגר וקית' ריצ'רדס
"Yesterday's Papers" – 2:04
"My Obsession" – 3:17
"Back Street Girl" – 3:27
"Connection" – 2:08
"She Smiled Sweetly" – 2:44
"Cool, Calm And Collected" – 4:17
"All Sold Out" – 2:17
"Please Go Home" – 3:17
"Who's Been Sleeping Here?" – 3:55
"Complicated" – 3:15
"Miss Amanda Jones" – 2:47
"Something Happened to Me Yesterday" – 4:55
רשימת שירים > הגרסה האמריקאית

"Let's Spend the Night Together" – 3:36
"Yesterday's Papers" – 2:04
"Ruby Tuesday"* – 3:17
"Connection" – 2:08
"She Smiled Sweetly" – 2:44
"Cool, Calm And Collected" – 4:17
"All Sold Out" – 2:17
"My Obsession" – 3:17
"Who's Been Sleeping Here?" – 3:55
"Complicated" – 3:15
"Miss Amanda Jones" – 2:47
"Something Happened To Me Yesterday" – 4:55
חברי הלהקה

מיק ג'אגר - שירה, כלי הקשה, מפוחית
קית' ריצ'רדס - גיטרה, שירה, גיטרה בס, פסנתר, אורגן
בריאן ג'ונס - פסנתר, אורגן, אקורדיון, וברפון, מפוחית, חלילית, בנג'ו, כל הקשה, קאזו
צ'ארלי ווטס - תופים
ביל וויימן - גיטרה בס, קלי הקשה, קונטרבס
הערות שוליים

↑
| --- | --- |
בקרת זהויות :  MusicBrainz release group: 72a77b05-0006-3838-a378-c56b65abc733
Shame on You

Shame on You (בעברית: תתבייש/י לך) הוא השיר שייצג את דנמרק באירוויזיון 2004 שהתקיים באיסטנבול, טורקיה. השיר בוצע באנגלית על ידי הזמר הדני-איסלנדי תומאס תורדרסון.
השיר בוצע בדנית בתחרות הזמר Dansk Melodi Grand Prix ("תחרות השירים הדנית הגדולה"), בשם "Sig det' løgn" (בעברית: תגיד/י שזה שקר).
מכיוון שדנמרק לא הגיעה לעשרת המקומות הראשונים באירוויזיון 2003 (למעשה היא אפילו לא הורשתה להופיע), השיר בוצע בחצי הגמר, בו היה השיר התשעה עשר בסדר ההופעות (אחרי איוון מיקוליץ' מטעם קרואטיה עם "You Are The Only One" ולפני ז'ליקו יוקסימוביץ' ותזמורת אד הוק מטעם סרביה ומונטנגרו עם "Lane moje").
בתום ההצבעה קיבל השיר 56 נקודות, והגיע למקום ה-13 מתוך 22, מה שאומר שדנמרק לא עלתה לגמר, ובכך היא הוצבה אוטומטית בגמר של התחרות הבאה.
השיר מושר מנקודת מבטו של גבר שאומר לאהובו/אהובתו שנמאס לו מהשקרים שעליהם מושתתת מערכת היחסים שלהם. הוא שר ש"את/ה האש שלי, את/ה התשוקה שלי" בניסיון לשמור על הקשר בחיים. תורדרסון עצמו הוא אומנם הומוסקסואל, אך המילים אינן מצביעות על קשר הטרוסקסואלי או הומוסקסואלי.
מבחינה מוזיקלית, השיר הושפע במידה רבה מהמוזיקה הלטינית, ומבקרים רבים הצביעו על דמיון בין תורדרסון לריקי מרטין. עם זאת, בביצוע שנערך בתחרות, חלק גדול מההשפעה הזו דולל – בעוד הפרשנים העירו כי הדבר נבע מלחץ ציבורי בדנמרק.
השיר הבא שייצג את דנמרק, באירוויזיון 2005, היה "Talking to You" של יאקוב סווייסטרופ.
Anaconda

Anaconda (בעברית: אנקונדה) הוא שיר של הראפרית הטרינידדית ניקי מינאז'. השיר יצא לאור ב-4 באוגוסט 2014 כסינגל השני מאלבום האולפן השלישי של מינאז', The Pinkprint. השיר היה צפוי לצאת לאור ב-28 ביולי, אך הוצאתו נדחתה. ב-1 באוגוסט, שלושה ימים לפני הוצאתו, דלף השיר לאינטרנט באיכות נמוכה, ומספר שעות לאחר מכן באיכות גבוהה, השיר הגיע למקום השני במצעד הסינגלים של ארצות הברית בילבורד הוט 100, והיה לסינגל המצליח ביותר של מינאז' במצעד זה.
רקע

השיר הוקלט במקור על ידי הראפרית מיסי אליוט בשנת 2012, אך מסיבות לא ידועות החליטה הראפרית לא להוציא את השיר, והוא הוקלט מחדש על ידי מינאז', עטיפת הסינגל פורסמה ב-24 ביולי והפכה לתופעה ויראלית. השיר כולל סמפול של השיר "Baby Got Back" של Sir Mix-a-Lot. השיר הפך את מינאז' לראפרית הראשונה לה שני סינגלים בפסגת מצעד המכירות של ה-iTunes כאשר הגיע השיר למקום הראשון במצעד זה, והשיר "Bang Bang" למקום השני.
וידאו קליפ

הווידאו קליפ של השיר פורסם בערוץ היוטיוב של מינאז' ב-20 באוגוסט 2014. הקליפ שבר את השיא של Vevo, בקטגוריה "שיא הצפיות ל-24 השעות הראשונות" עם 19.6 מיליון צפיות, כאשר השיא הקודם היה של השיר Wrecking Ball של מיילי סיירוס, שצבר 19.3 מיליון צפיות ב-24 השעות הראשונות לפרסומו.
ב-17 במאי 2015, נשבר שיא זה על ידי טיילור סוויפט עם השיר "Bad Blood" שהגיע ל-20.1 מיליון צפיות ביומו הראשון, נכון לנובמבר 2022, הקליפ לשיר צבר למעלה ממיליארד צפיות ביוטיוב.
כובדה לקבל את פרס החלוציות על שם מייקל ג'קס הון בטקס פרסי הווידאו קליפים של MTV לשנת 2022, לאחר נאומה הזמרת ביצעה את מיטב להיטיה הגדולים ביניהם; "Roman's Revenge", ‏"Monster", ‏"Beez in the Trap", ‏"Chun-Li", ‏"Moment 4 Life", ‏"Super Bass", ‏"Anaconda", ו-"Super Freaky Girl". מגזין "בילבורד" סקר את מופעי טקס המוזיקה ודירג את הופעתה של מינאז' במקום הראשון.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 8 |  |
|  ארצות הברית | בילבורד הוט 100 | 2 |  |
|  ארצות הברית | מצעד שירי ה-R&B\היפ הופ | 1 |  |
|  ארצות הברית | מצעד שירי הראפ | 1 |  |
|  ולוניה | אולטראטופ 40 | 21 |  |
|  ניו זילנד | המצעד הניו זילנדי הרשמי | 9 |  |
|  ספרד | PROMUSICAE | 38 |  |
|  פלנדריה | אולטראטופ 50 | 33 |  |
|  קנדה | קנדה הוט 100 | 12 |  |
תרצה אתר

| --- | --- |

תרצה אתר בראשית שנות ה-60. צילום: דוד אולמר
 לידה:  27 בינואר 1941 המנדט הבריטי תל אביב, פלשתינה (א"י)
 נהרגה:  7 בספטמבר 1977  (בגיל 36) ישראל תל אביב-יפו, ישראל
 שם לידה:  תרצה אלתרמן 
 מדינה:  ישראל ישראל
 עיסוק:  משוררת, פזמונאית, סופרת, זמרת, שחקנית ומתרגמת
 שפות היצירה:  עברית
 תקופת הפעילות:  1957–1977 (כ־20 שנה)
 צאצאים:  יעל סלור מרזוק נתן סלור
 פרסים והוקרה:  פרס זאב לספרות ילדים ונוער (1972) 
 
תרצה אֲתָר (שמה המקורי: תרצה אלתרמן; 27 בינואר 1941 – 7 בספטמבר 1977) הייתה משוררת, פזמונאית, סופרת, זמרת, שחקנית תיאטרון, מחזאית ומתרגמת ישראלית. "אֲתָר" הוא שם העט שלה – קיצור שם נעוריה, אלתרמן.
ביוגרפיה

תרצה אתר נולדה בתל אביב, בתם של המשורר נתן אלתרמן ושחקנית התיאטרון רחל מרכוס. למדה בבית ספר היסודי תל נורדאו ובתיכון עירוני ד'. בהיותה בתיכון הופיעה כניצבת במספר הצגות של התיאטרון הקאמרי. באוקטובר 1958, טרם מלאו לה 18, התגייסה לצה"ל ואת שירותה עשתה כזמרת בלהקת גייסות השריון ואף ביצעה כסולנית את השיר "אליפלט", שכתב אביה, בתוכנית "יותר מדי אבק" בשנת 1959. ב-1962 נישאה לעודד קוטלר.
לאחר נישואיה נסעה עם בעלה ללמוד משחק בניו יורק. "מפגשה של תרצה עם העיר [...] היה קשה מהרגע הראשון". לאחר כשנה חוותה כמה משברים נפשיים שהזעיקו את אביה, נתן אלתרמן, לבוא אליה לניו יורק. במכתביו מניו יורק לאמה, רחל מרכוס, תיאר האב שיפור במצבה וכתב על כך שהיא במצב רוח טוב ונמרץ וכי אינה במתח. עם זאת מצבה שב והתדרדר ובטרם חלפה שנה לשהותה חזרה ארצה עם אביה.
לאחר שובה הופיעה בהצגה "שטח של הפקר", של יהודה עמיחי בתיאטרון זווית. לאחר מכן יצאה להפוגה מההופעה בתיאטרון והתרכזה בכתיבת שירה, סיפורים ומחזה ובתרגום מחזות. ב-1964 הוזמנה לשחק בהצגה "שלש נשים בצהוב" של תיאטרון הבימה, אך לאחר שההצגה נדחתה נותרה ללא תפקיד. לאחר זמן מה נתבקשה להופיע בהבימה בהעלמה יוליה, למרות היותה שחקנית מתחילה. אחרי שנים מספָּר, עוד טרם ילדה את בתה הבכורה, עזבה את עולם המשחק. אתר הסבירה: "הצלחה בתיאטרון אינה תלויה אך ורק בכישרון. יש עוד כמה תכונות הדרושות לשחקן, ולי לא היו אותן. ... לא הייתי שייכת להווי. כל ההתנהגות וצורת החיים היו זרים לרוחי. אני אוהבת לשכב מוקדם לישון ולקום מוקדם בבוקר. ... התחלתי לחשוב למה לי כל זה? גם לקבל ביקורות רעות גם להיות עייפה. גם הזמן, לא לאהוב את ההווי ולרצות לכתוב".
ב-28 במרץ 1970 נפטר אביה, שאליו הייתה קשורה בנפשה. זמן לא רב אחר כך הגיע שירה פתאום עכשיו, פתאום היום בלחן של יעקב הולנדר ובביצוע שלמה ארצי, אז חייל בלהקת חיל הים, למקום הראשון בפסטיבל הזמר והפזמון 1970.
אתר התרכזה בתרגום מחזות ובכתיבת שירה. עד סוף 1970 תרגמה כ-25 מחזות. שיריה הושרו בין השאר על ידי חוה אלברשטיין ודורית ראובני. ב-1973 הוזמנה אתר בידי המפיק והזמר בני אמדורסקי לתרגם שמונה שירים עממיים מאנגליה ומארצות הברית לאלבומם המשותף של הדודאים וסוזן ופרן, "קשת בענן".
אתר מיעטה להופיע באירועים פומביים.
המשפחה שהקימה ומותה

אתר נישאה בראשית שנות ה-60 של המאה ה-20 לעודד קוטלר. השניים נסעו לניו יורק, ללמוד תיאטראות. זו הייתה הפעם הראשונה עבור שניהם בחו"ל.
בניו יורק נקלעה למשבר נפשי. אביה נסע והחזירהּ לישראל. לאחר ניסיון התאבדות, ככל הנראה, על ידי הרעלת גז בדירתה, כתב לה את "שיר משמר" (הידוע יותר במילות הפתיחה "שִמרי נפשך") בשל דאגתו לה (השיר הולחן בידי סשה ארגוב). בתגובה על שיר זה כתבה את "שיר הנשמֶרֶת" (הולחן בידי נפתלי אלטר) - בו היא עונה לכל אמירה של אביה בשירו. נישואיה של אתר לא החזיקו מעמד; קוטלר התחתן לאחר מכן עם בת דודתה של אתר, אורדית, ואתר עצמה נישאה לבנימין סלור.
מנישואיה השניים נולדו לאתר שני ילדים: יעל (סלור) מרזוק (גיבורת הספר "יעל מטיילת") ונתן סלור (גיבור הספר "נוֹנִי, נוֹנִי, אין כמוני"), יוצר וזמר (אשר חידש את שירה "בלדה על נערי שגדל", ללחן מאת סשה ארגוב).
ב־8 בספטמבר 1977, והיא בת 36, נהרגה תרצה אתר בנופלה מחלון ביתה שבקומה השישית. המשפחה טענה שזו הייתה כנראה תאונה. יום לפני מותה הופלה בידי מונית שפגעה בה כשחצתה את הכביש, ולאחר לילה של כאבי ראש, זעזוע מוח ותרופות מטשטשות, הופרעה מנוחתה על ידי פועלים שעבדו בבית הסמוך. היא ניגשה אל החלון לבקש שקט מן הפועלים, וכך נגרמה נפילתה. בחקירת המשטרה נקבע כי ייתכן ובעקבות הלילה הקשה, נתקפה בסחרחורת ואיבדה את שיווי משקלה כשרכנה החוצה מהחלון לעבר הפועלים.
השיר האחרון שכתבה הוא "בלדה לאישה". השיר נכתב להצגה "ארבע נשים" (עיבוד למחזה של פאם ג'מס (אנ') שתרגמה, העוסק בהתאבדות אחת מהדמויות במחזה. בשיר נכתב בין השאר ”אפילו הספרים בחדר/ הסגור והֶעָצוב/ כבר ידעו היא לא בסדר/ היא הולכת לבלי שוב”. את מילות השיר מסרה למלחין משה וילנסקי, ובבוקרו של היום שבו העביר וילנסקי את השיר המולחן ל"הבימה" נפלה תרצה אתר מחלון ביתה ומתה. עד היום אין תשובה ברורה לשאלה אם הייתה זו תאונה או התאבדות. משה וילנסקי אמר שאפשר כי לאחר שהתמודדה שנים עם דיכאון ועם משאלת מוות, ייתכן ונפלה אל מותה בלי שהתכוונה.
אתר נקברה בבית העלמין קריית שאול, לצד אביה.
יצירתה

אתר הייתה משוררת מחוננת שפרסמה בחייה שלושה ספרי שירה. לעיקר פרסומה זכתה בזכות שיריה המולחנים, שזכו להצלחה רבה, ובהם "פתאום עכשיו, פתאום היום (אהבתיה)" (לחן: יעקב הולנדר, ביצוע: שלמה ארצי) – זכה במקום הראשון בפסטיבל הזמר הישראלי ב-1970; "אני חולם על נעמי" (לחן: דוד קריבושי, ביצוע: חדווה ודוד) – זכה בפרס הראשון בפסטיבל הבינלאומי לשירי-עם בטוקיו ב-1970; "אהבה יומיומית", או בשמו הפופולרי "שקרים קטנים" (לחן וביצוע: יהודית רביץ); "מערבה מכאן" (לחן: מתי כספי, ביצוע: ריקי גל); וכן "בלדה לאישה" (לחן: משה וילנסקי), "הלילה הוא שירים" (לחן: חנן יובל) "גשם הקשב לנשים" (לחן: נפתלי אלטר, ביצוע:יעל לוי), "בלדה על נערי שגדל" (לחן: סשה ארגוב), "שבת בבוקר" (לחן: יוני רכטר, ביצוע: אריק איינשטיין), "שיר הנשמֶרֶת" (הולחן בידי נפתלי אלטר), "צפנת קרבה" (לחן: בועז בריסקר, ביצוע: טולה בן-ארי) ורבים אחרים.
אתר כתבה שישה ספרי ילדים (על ספרה "יעל מטיילת" זכתה בפרס זאב לספרות ילדים ונוער, תשל"ג), שני מחזות וכן תרגמה יותר משלושים מחזות, ואלה הועלו על הבמות בישראל.
אתר, בתחילת דרכה, לא שבעה נחת מהביקורות. על ספר שיריה הראשון נכתב בעיתון דבר: "יש חן בשירים הרגשניים של תרצה אתר, אך הבוסר עודנוּ רב בשיריה ואין בהם מן הריכוז והגיבוש האמנותי". על תרגומה ל"אין ברירה להובסון" נכתב במעריב כי הוא נעדר ברק של שובבות ואף נטען שמילים ומושגים תורגמו באחד מתרגומיה שלא במשמעותם הנכונה. משחקה בהצגות ובתסכיתים מתורגמים העלתה את הביקורת שהיא "צברית מדי" ועל משחקה בהעלמה יוליה נטען שהוא חיצוני מידי. לקראת סוף שנות ה-60 כבר זכתה בחווֹת דעת חיוביות מאוד. כך, למשל, נאמר על משחקה: "אניני הטעם, רוחֲשי חוויות בעומק, ידעו לעריך את התפקידים החריפים שעצבה ברגש סובטילי כה עז ברפרטואר של סטרינדברג. על תרגומה ל"הבלש" נאמר: "התרגום המצוין" ועל תרגומה ל"פרפרים הם חופשיים" נכתב: "התרגום של תרצה אתר הצטיין בתכונות של קלילות טבעית תוססת-שוטפת".
על חייה > הסרט התיעודי "תרצה אתר: ציפור בחדר" (2015)

"תרצה אתר: ציפור בחדר", סרטו של ארי דוידוביץ', הוצג בבכורה ב-2015 בפסטיבל הסרטים בחיפה, וזכה שם בפרס השופטים. הסרט משרטט את דמותה השברירית ויפת התואר ואת חייה מלאי התהפוכות, אשר נותרו אפופי מסתורין גם שנים רבות לאחר מותה, באמצעות רַאיונות אינטימיים עם האנשים הקרובים לה ביותר: בעלה הראשון, השחקן עודד קוטלר, בנה המוזיקאי נתן סלור, חברותיה – השחקנית גילה אלמגור והפסיכולוגית זיוית אברמסון, חוקרי הספרות הפרופ' דן מירון, דן אלמגור ושירה סתיו, אלכס אנסקי, וכן יונה אליאן וששי קשת, שהקליט את שירהּ האחרון ביום שבו מְצָאהּ מותה.
בסרט משולבים הבזקים לעבר, סצנות מבוימות בהשתתפות השחקנית אנאל בלומנטל. כמו כן נכללים בו עדויות, קטעי שירה וסיפורים (קוראים: אסנת זיביל ודורון תבורי), וכן צילומים מהאלבומים המשפחתיים שפורסמו לראשונה בסרט. זאת מתוך כוונה להאיר לא רק את חייה ויצירתה של תרצה אתר, אלא גם את חייו ויצירתו של אביה נתן אלתרמן. כמו כן מנסה הסרט להראות את תרומתה הגדולה של תרצה אתר לתרבות הישראלית, ומשולבים בו לשם כך כמה משיריה המולחנים. הסרט שודר בטלוויזיה בערוץ yes דוקו והוקרן בכל רחבי הארץ. בסינמטק תל אביב היה הסרט מהסרטים הקבועים של 2016 והוקרן לאורך כמה חודשים רצופים.
על חייה > הביוגרפיה "בגלל הלילה: תרצה אתר, סיפור חיים" (2019)

בחודש ספטמבר 2019 ראתה אור בהוצאת כתר הביוגרפיה "בגלל הלילה: תרצה אתר, סיפור חיים" מאת מוטי זעירא.
כתביה > ספרי שירה

צפנת, מחברות לספרות, 1964 (הספר בקטלוג ULI)
בין סוף לבין סתיו, הקיבוץ המאוחד, 1972 (הספר בקטלוג ULI)
ארצות הנשיה, הקיבוץ המאוחד, 1976 (הספר בקטלוג ULI)
שירים 1976/7, הקיבוץ המאוחד, 1978 (הספר בקטלוג ULI)
עיר הירח - מבחר שירים, (עורכת: רנה קלינוב), הקיבוץ המאוחד, 1979 (הספר בקטלוג ULI)
בלדה לאישה: פזמונים מאת תרצה אתר (עורך: ערן ליטוין), הקיבוץ המאוחד, 2006 (הספר בקטלוג ULI)
תרצה אתר - כל השירים, ערכה וכתבה אחרית דבר: נגה אלבלך, הקיבוץ המאוחד, 2018 (הספר בקטלוג ULI)
כתביה > ספרי ילדים

נמנימם, הקיבוץ המאוחד, 1966
יעל מטיילת, הקיבוץ המאוחד, 1971
מכתבי ילדים לאלוהים (מאנגלית: תרצה אתר), ספריית פועלים, 1971
ילד קטן ילד גדול, מסדה, 1973
מלחמה זה דבר בוכה, הקיבוץ המאוחד, 1975
אמא הולכת לכתה א, הקיבוץ המאוחד, 1976
נוני, נוני, אין כמוני, הקיבוץ המאוחד, 1977
האריה שאהב תות, הקיבוץ המאוחד, 2003
נוני ויעל יוצאים לטייל, הקיבוץ המאוחד, 2006
כתביה > סיפורת

פתאום כבו כל האורות - פרקי פרוזה, ערכה וכתבה אחרית דבר: שירה סתיו, הקיבוץ המאוחד, 2010 (הספר בקטלוג ULI)
כתביה > מחזות

חפצים אישיים – מחזה גנוז
רעב אחר - מחזה גנוז
כתביה > מחזות בתרגומה

הרולד בריגהאוז, אין ברירה להובסון
טנסי ויליאמס, חתולה על גג פח לוהט
טנסי ויליאמס, ביבר הזכוכית
שילה דילייני, טעם הדבש
יוג'ין או'ניל, ליל ירח לממזר
הרולד פינטר, המאהב
ארתור מילר, לאחר הנפילה
ארתור מילר, מותו של סוכן
אדוארד אלבי, מי מפחד מוורג'יניה וולף
ג'ון אורטון, מארחים את מר סלון
גוטהולד אפרים לסינג, נתן החכם
ג'ורג' ברנרד שאו, ז'אן ד'ארק
לואיס ג'ון קרלינו, עלילות טלמכוס קליי
ג'ון ארדן, מחולו של הסרג'נט מסגרייב
ליאונרד גרש, פרפרים הם חופשיים
אוגוסט סטרינדברג, נושים
מרט קראולי, הנערים בחבורה
א. ג. לסינג, נתן החכם
אריק מרשל וסטיוארט המפל, עוד מכתבי ילדים לאלוהים
לקריאה נוספת

מיכל בן נפתלי, "כאן רק שותקות": על קולה של תרצה אתר, התשמע קולי?, תשס"א-2001
יריב בן אהרון, משה חיים לוצאטו, נתן אלתרמן, תרצה אתר - וכל הנותר, מחברת שדמות, 6, תשנ"ז-1997
רות גולן, "פני הטבועות, פני אבי היצוקים": בין המיתוס לממשי ביחסים בין נתן אלתרמן לבתו, תרצה אתר - מבט פסיכואנליטי, עיתון 77, 158, תשנ"ג-1993
עדה ברקאי, אני תוהה על פשר הבדידות (על: תרצה אתר, שירים, 1976–1977) על המשמר, ינואר 1979
נגה אלבלך, "אנחנו לא פחות חזקות" - על פן אחד ביחסי תרצה אתר ודליה רביקוביץ, אלמנך - כתב עת לספרות, גיליון 3, מאי 2010
שירה סתיו, יום אחד, גם אני אלך, אחרית דבר בפתאום כבו כל האורות, הקיבוץ המאוחד, 2010. (הספר בקטלוג ULI)
שירה סתיו, אבא אני כובשת: אבות ובנות בשירה העברית החדשה, הוצאת דביר ומכון הקשרים, 2014. (הספר בקטלוג ULI)
מוטי זעירא, בגלל הלילה - תרצה אתר סיפור חיים, הוצאת כתר, ספטמבר 2019. (הספר בקטלוג ULI)
הערות שוליים

↑  עפרי אילני, היום לפני 32 שנה: המשוררת תרצה אתר נמצאה מתה, באתר הארץ, 7 בספטמבר 2009
1 2  שרה פרנקל, תרצה אתר אוהבת את ה"עלמה יוליה", חרות, 22 בנובמבר 1964
↑  דן לאור, אלתרמן, עמ' 568.
1 2  מוטי זעירא, בגלל הלילה - תרצה אתר, סיפור חיים, בן שמן: כתר ספרים, 2019, עמ' 114-116
↑  מוטי זעירא, בגלל הלילה - תרצה אתר סיפור חיים, בן שמן: כתר ספרים, 2019, עמ' 120
↑  מוטי זעירא, בגלל הלילה תרצה אתר סיפור חיים, בן שמן: כתר ספרים, 2019, עמ' 126
↑  הצל של צילה:נתן אלתרמן
1 2  נורית ברצקי, השירים היפים והשירים המצליחים, מעריב, 3 בדצמבר 1970
1 2  טלילה בן זכאי, הזוכים המאושרים, מעריב, 14 במאי 1970
↑  קשת בענן, דבר, 25 במאי 1973
1 2  אורי קיסרי, שלוש משוררות אומרות שירה, מעריב, 8 בנובמבר 1968
↑  איתי לב, "הפצעים הפנימיים לא נתנו לה מנוח", באתר כלכליסט, 18 בינואר 2016
↑  הדר בן-יהודה, "שִׁמְרִי נַפְשֵׁךְ": הסיפור מאחורי "שיר משמר" שכתב אלתרמן לבתו תרצה אתר, בבלוג "הספרנים" של הספרייה הלאומית, 20.08.2017
↑  יגאל סרנה, יונה וולך, כתר, ירושלים 2009, עמ' 248
↑  שרית פוקס, 'שמרי נפשך, שמרי חייך' כתב אלתרמן לבתו, מעריב, 9 בספטמבר 1977
↑  עפרי אילני, היום לפני 32 שנה: המשוררת תרצה אתר נמצאה מתה, באתר הארץ, 7 בספטמבר 2009
↑  המשוררת תרצה אתר נהרגה בנפילה מחלון, דבר, 9 בספטמבר 1977, המשך
↑  הדר בן יהודה, הַכֹּל נִגְמַר - השיר האחרון של תרצה אתר, באתר הספרנים, ‏2018-01-25
↑  פרס זאב לתרצה אתר ולנתן יונתן, דבר, 3 בנובמבר 1972
↑  אדיר כהן, מאסף שאין בו רבותה, דבר, 6 בדצמבר 1963
↑  נחמן בן עמי, האמנם אין ברירה, מעריב, 17 ביוני 1964
1 2 3  יצחק אברהמי, לבבות מחוספסים, מעריב, 26 ביוני 1964
↑  מיכאל קשיב, הדבש שבמרור, חרות, 3 ביולי 1964
↑  שניים שאינם אחד, מעריב, 16 בדצמבר 1964
↑  עדית זרטל, בלש עשוי מאוד, דבר, 9 באוקטובר 1970
↑  נחמן בן עמי, שלושה שקלעו בול, מעריב, 16 בדצמבר 1970
↑  נגה אלבלך, אחרית דבר, "דחק" - כתב עת לספרות טובה, כרך ג', 2013
↑  רעב אחר / תרצה אתר - פרויקט בן־יהודה, באתר benyehuda.org
↑  אין ברירה להובסון, חרות, 31 במאי 1964
↑  האולם הקטן, חרות, 15 בדצמבר 1964
↑  לאחר הנפילה, חרות, 19 בינואר 1965
1 2 3 4 5 6 7  תרצה אתר - דף יוצר - פרויקט בן־יהודה, באתר benyehuda.org
↑  מי מפחד מווירג'יניה וולף, חרות, 5 במרץ 1965
↑  עלילות טלמכוס קליי, דבר, 4 באוגוסט 1967
| --- | --- |
בקרת זהויות :  NLI: 987007297357305171  BnF: cb15525292c (data)  GND: 1186404795  ISNI: 0000 0000 6662 8010  LCCN: n87863126  MusicBrainz: be491a8f-ccb4-4210-ad07-c85199a23e78  SUDOC: 191438286  VIAF: 51999630   WorldCat (עם VIAF): 51999630 
תרצה אתר עם אביה נתן אלתרמן, בית הקפה "כסית", 1 בינואר 1960
לוחית זיכרון בפתח ביתם של נתן אלתרמן, רחל מרכוס ותרצה אתר, בשדרות נורדאו 30 בתל אביב
Beyoncé: Platinum Edition

Beyoncé: Platinum Edition הוא מארז תקליטורים של הזמרת-יוצרת האמריקאית ביונסה. מארז התקליטורים יצא לאור ב-24 בנובמבר 2014, על ידי חברות התקליטים פארקווד, סוני מיוזיק וקולומביה רקורדס.
אלבום זה הוא למעשה הוצאה מחודשת של אלבומה החמישי והוא יצא לציון שנה להוצאת האלבום.
רקע

המארז כולל בתוכו 4 דיסקים כאשר הדיסק הראשון מכיל את כל שירי האלבום בגרסת האודיו שלהם, הדיסק השני מכיל את כל הקליפים לכל השירים באלבום, הדיסק השלישי מכיל הופעות חיות של הזמרת מתוך סיבוב ההופעות לקידום אלבומה החמישי.
הדיסק הרביעי הוא למעשה מיני-אלבום שהוציאה במקביל לאלבום ולוח שנה לשנת 2015 כמתנה.
הוצאה

ב-13 בדצמבר 2013 הוציאה ביונסה את אלבומה החמישי הקרוי של שמה. האלבום זכה להצלחה רבה בעקבות כך, בנובמבר 2014, נודע כי היא צפויה להוציא המשך לאלבום והוא יופץ באותו החודש. בסופו של דבר, אושר סופית על ידי הצוות של הזמרת כי ההמשך של האלבום תהיה הוצאה מחודשת.
ההוצאה המחודשת הגיעה במארז עם שלושה דיסקים נוספים, תחת הכותרת "Beyoncé: Platinum Edition" כאשר ה-"Beyoncé" נגזר מאלבומה החמישי הקרוי באותו השם. בכך, ב-24 בנובמבר 2014, היא הוציאה את המארז באופן פיזי ובאופן מקוון. הדיסק גם גרסאות האודיו היה זמין בגוגל פליי בגרסה המקוונת וה-EP היה זמין ב-iTunes ובאמזון בלבד בגרסתו המקוונת.